Şamarpa

Şamarpa (, ), həmçinin Kyunzinq Şamar Rinpoçe — Tibet buddizminin karma-kaqyu məktəbində əsas tulku xətlərindən biri. Şamarpanın Amitabha Buddanın zehninin təzahürü olduğu qəbul edilir. Tulku şamarpaların ənənəvi iqamətgahı Lhasa yaxınlığındakı Yanqpaçen monastırı olmuşdur.

İlk şamarpa — Kedrup Draqpa Senqe (1283–1349) III Karmapa Ranqcunq Dorcenin şagirdi idi. Karmapa şagirdinə al-qırmızı tac və çamarpa titulunu verniş, Tibet buddizmində ikinci tulku xəttini yaratmışdıt. İlk belə xətt karmapaların xətti idi. Bu hadisənin, II Karmapa Karma Pakşinin "Gələcək karmapalar iki formada zühur edəcəklər" şəklindəki öncəgörməsinin həyata keçməsi olduğu qəbul edilir. IV Karmapa Riqpe Dorce qırmızı tacı II Şamarpaya qaytardığı zaman Karma Pakşinin öncəgörməsini xatırladaraq demişdi: "Sən bir təzahürsən, mən isə digər. Ona görə də Kagyu xəttinin təlimlərinin fasiləsizliyinə cavabdehlik hər ikimizin üzərinə düşür". Şamarpa tez-tez, xüsusilə kaqyu ənənəsinin erkən mətnlərində, "Qırmızı taclı karmapa" adlandırılır.

Şamarpaların ardıcıl reinkarnasiyaları VIII Tay Situ Çokyi Cunqne və Belo Tsevan Kunhyab tərəfindən yazılmış "Ay qarının mirvarili gərdənliyi" adlı əsərdə təsvir edilir.

 İstinadlar 

Kateqoriya:Tulkular
Kateqoriya:Kaqyu
Kateqoriya:Amitabha